Montes Nebulosi

Montes Nebulosi (Sindarine: Hithaeglir; vulgo Misty Mountains) sunt iugum montium inventa a scriptore Anglico I.R.R. Tolkien et in Arda posita. Noti sunt etiam nomine Turres Nebulosae.

Geographia
Ex omnibus cacuminibus longissime ad septentrionem situs est Gundabad mons, longissime autem ad meridiem Methedras mons ('extremus vertex'). Omnes montes perpetuis iugis circiter 1 300 chiliometra in longitudinem extenduntur per regionem Eriador appellatam et per vallem magni fluminis Anduin. Maximum subterraneumque regnorum Nanorum in Terra Media, cui nomen est Khazad-dûm (Sindarine: Moria, id est 'hiatus obscurus'), in dimidio Montium Nebulosorum est situm.
Praecipui montes sunt Caradhras ('cornu rubrum'), Celebdil ('cuspis argentea') atque Fanuidhol ('culmen nubilosum'), qui etiam sunt partes Moriae.

Maximi transitus sunt Altus Transitus et Transitus Rubricornu.

Haec sunt flumina defluentia ex Montibus Nebulosis:
 Flumina ad orientem fluentia: Langwell, Rhimdath, Sîr Ninglor ('flumen liliaceum'), Celebrant ('canalis argenteus'), Nimrodel ('rivus niveus'), Onodló.
 Flumina ad occasum fluentia: Mitheithel ('flumen album' seu 'cinereum'), Bruinen ('ripa fragosa'), Glanduin ('limes'), Isen.

 Habitatores 
Sunt sub Montes Nebulosos antiqui Regni Nanorum Moriae cuniculi atque cavernae metallaque Gobelinorum in quibus Bilbo Baggins dominum anulorum invenit. Aquilis permagni sunt nidi in verticibus montium, unde omnia cacumina perspici possunt. In profundis hiatibus erat sedes pollentissimi monstri cuiusdam Balrog (Sindarine, Latine 'daemon potentiae'), priusquam Gandalf id diruit acerrima pugna pugnata. Erant etiam Gigantes lapidei, tam ingentes, ut ipsorum partes montium viderentur; valles Montium Nebulosorum plenae cuiusdam obscuritatis pristinae esse dicuntur.

 Notae 

 Bibliographia 
 J. R. R. Tolkien, The Lord of the Rings — The Fellowship of the Ring; editio Italiana: convertit Vicky Alliata di Villafranca, Quirino Principe perfecit, Elemire Zolla prooemium scripsit; Mediolani, 2000.

 The Fellowship of the Ring
 The Silmarillion
 Hobbitus Ille

Nexus externi
Mons Caradhras, qui in pellicula videri potest, est Mons Cook, in Nova Zelandia. 

Categoria:Montes Terrae Mediae
Categoria:The Lord of the Rings
Categoria:Hobbitus Ille

pl:Lista gór i wzgórz Śródziemia#Góry Mgliste
sv:Platser i Tolkiens värld#Dimmiga bergen